HEARTART: mars 2013
HEARTART
lørdag 30. mars 2013
"Åstedet" av Jodi Picoult
Åstedet
Jodi Picoult
Roman/Kriminalroman
Cappelen Damm
619 sider
Oversatt av Sissel Busk
2011
Hun er alenemor til to. Skilt i fra barnefaren. Hun har sønnen Jacob på 18 år og Theo som er 3 år yngre. Hun livnærer seg ved å besvare brev, en spalte i et ukeblad. Hun kan jobbe hjemme i fra.
En dag blir byen rammet av et bestialsk mord. En ung kvinne er funnet drept. Hun har vært etterlyst i flere dager da hun ikke responderer på telefoner eller kommer/møter opp på studiet. Jess Ogilvy er en stjernestudent. Det vekkes raskt mistanke til Jacob. Jacob har Aspergers Syndrom. En form for autisme, og er med rette håpløs på å oppfatte sosiale signaler, og uttrykke seg. Dette innebærer at han har vanskelig for å se folk i øynene, rykninger og ukontrollerte bevegelser, uberørthet. Det kan virke som skyld på lovens håndhevere.
Hvorfor blir gutten anholdt? Jo, man finner strikkepleddet hans på den avdøde. En annen ting er at gutten er glødende opptatt av forbrytelser og etterforskningsanalyse. Takket være politiradioen som han har på rommet sitt, dukker han alltid opp der det har skjedd noe kriminelt. Og, han forteller politiet hva de bør foreta seg. Som regel har han rett. Avdøde var en av lærerne hans.
Det blir rettssak. Det blir en voldsom oppmerksomhet.
En familie som har forsøkt å leve en anonym tilværelse, med et mest mulig ønske om å leve normalt, får et helt annet liv.
For moren Emma er det en brutal påminnelse om all intoleranse og misforståelse som alltid har rammet familien. For broren Theo er det et bevis på at intet er normalt pga Jacob. Og fremfor alt henger det tonangivende spørsmålet, er Jacob en morder?
Forfatteren har gjort en enorm research. Hun har hatt nær kontakt med spesialister på området. Utført flere intervju med pasienter med syndromet sammen med en av deres foreldre. Og hun har hatt en rådgiver på Jacobs alder.
Romanen har en god oppbygning. Hvert eneste kapittel starter med en autentisk kriminaletterforskning, i lovsform. Og handlingen inndeles i personavsnitt. Dvs at handlingen under hvert kapittel belyses av de berørte i persongalleriet. F.eks. Emma som er Jacobs mor. Theo, broren og Jacob selv. Samt øvrig persongalleri.
Språket flyter lett, til tross for at temaet i boka er omfattende. Og historien fenger, så før du vet ordet av det, er mange sider tilbakelagt.
Velkomponert og tankevekkende om en sårbar gruppe som alltid holdes utenfor.
Anbefales varmt!
Lagt inn av heartart kl. 16:10 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Hvit panter" av Øystein Wiik
Hvit panter
Øystein Wiik
430 sider
Aschehoug
2012
Det eneste jeg vet om Øystein Wiik er at han er operasanger. Jeg har ikke lest hans tidligere kriminalromaner, Dødelig applaus (utgitt i 2010) eller Slakteren (utgitt i 2011). Men denne, Hvit panter utgitt i 2012.
430 sider.
Skipsreder Herman Nordahl omkommer i en brann. Obduksjonen viser at han har vært utsatt for tortur av verste slag. - somalisk Jomfru. Et redskap som brukes av krigsherrer på Afrikas Horn. Familiepresten Jakob Hellener som skulle forrette i Nordahls begravelse, dukker ikke opp i kirken, og blir funnet livløs i ei løype i Lillomarka. En papirløs, døvstum gutt kidnappes. Tom Hartmanns ekskone, førstebetjent Cathrine Price blir satt til å etterforske mysteriene. Samtidig befinner Tom Hartmann seg i Det indiske hav om bord i oljetankeren Fenris Fighter. Ombord er også vakre Joy Anderson og hennes sønn Jason. Tankeren blir kapret av somaliske pirater under ledelse av en fanatisk skikkelse kalt Den Tilslørte. Dette er ikke noen vanlig kapring, men en aksjon som har fått navnet Hvit Panter. - Et lenge fryktet
scenario som ingen har våget å sette ut i livet - før nå. Fenrik Fighter fosser frem i Rødehavet, gjennom Suez og inn i Middelhavet med kurs for Pireas, en av verdens største havner. Kan katastrofen forhindres.
Ulidelig spennende!
Det skjer noe hele tiden. Persongalleriet er stort. Med hyppig sceneskifte. En bratt spenningskurve som tangerer mindre parallelle opplaringer. En både gjennomført struktur samt komplott.
Anbefales!
Lagt inn av heartart kl. 15:57 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
mandag 25. mars 2013
"Flink pike" av Gillian Flynn
Flink pike
Gillian Flynn
Kriminalroman
473 sider
Font Forlag
2012
Oversatt av MNO, Stian Omland
Sist fredag var jeg innom bokhandleren her på Røa, og kjøpte noen romaner. Jeg kom til å lese denne først. Jeg hadde ikke oppdaget den, hadde det ikke vært for at jeg kom over en anmeldelse i en avis.
Jeg ser av omslaget at det hagler med terningkast 6.
Det kommer ikke frem av omslaget om denne utgaven er nr 1 eller 2. Derimot vet jeg litt om forfatteren og at dette er 3. utgivelse på norsk, og hennes definitive internasjonale gjennombrudd.
To attraktive unge mennesker, Amy Elliott og Nick Dunn møtes på et utested i New York på nyttårsaften. De er begge skribenter i hvert sitt tidsskrift. De finner tonen og slår følge sammen hjem. Tilfeldigheter rår, og de møter ikke hverandre på 8 måneder. Men da blir de etter hvert gift. Nedgangstider i byen fører dessverre til at begge får jobboppsigelser. Nick er i fra Missouri. Han har en tvillingsøster som en dag ringer han pga at deres mor har kort tid igjen. Deres far har fått Alzheimer og er parkert på et offentlig
sykehjem. Det er hardt å overtale Amy til å flytte til Midtvesten, da hun er NY jente opp av dage. Hun er enebarn, og foreldrene er rike.
Jeg kunne ha skrevet mer av handlingen, men hva vil det føre til? Jeg vil gjerne at dere kjære lesere skal få samme leseopplevelse som meg.
Jeg vil imidlertid forklare hvorfor jeg gir den terning 5.
Handlingen direkte mellom persongalleriets hovedpersoner løper over 8 år. Retrospektivt.  Den er original både i persongalleriet samt plot. Det første jeg merket meg, og som fanget meg var språket som jeg opplevde som presist og intenst. Da jeg så alderen på forfatteren ble jeg overasket, for jeg opplevde henne som særdeles klok. Hun skriver så rett på kornet. Hovedpersonene er over middels intelligente. Romanen er intens. Den er psykologisk. Det handler om psykopati. Vi vet at alt er mulig, da. Allikevel vil jeg tro at også du opplever flere parallelle hendelser og spenningskurver hele veien. Der skjer utvikling i romanen hele tiden. Flytting er allerede nevnt.. Jeg kan ikke røpe mer.
Plottet er imidlertid høyst uventet.
Jeg kan dessverre ikke gi toppkarakter. Til det er kulturen i amerikanske romaner altfor uvant/forskjellig for meg. Det blir rett og slett for djevelsk utspekulert, og jeg stiller en del kritiske spørsmål ifht økonomi og tidsrom i muligheten i handlingen
Utvikling er flytting, flukt, utviklingskrise generelt i forholdet, potensiell rettssak.
Språket, svært mange grove banneord, til tider vulgært.
Oppbygningen av romanen er genialt.
Fikk ikke sove før romanen var ferdiglest. Nå står Åpne sår og mørke rom for tur.
Lagt inn av heartart kl. 08:11 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 21. mars 2013
"I skyggen av sverdet" av Tom Holland
I skyggen av sverdet
Tom Holland
Kriminalroman
455 sider
Oversatt fra engelsk av Arild Nyqist.
Gyldendal Norsk Forlag
2013
"Oppsøk ikke kamp med fienden.
... Be Gud om fred og sikkerhet.
Men om du likevel møter fienden ansikt til ansikt,
vis da utholdenhet,
og husk at paradisets porter,
ligger i sverdets skygge."
- Sagt av Muhammed.
Denne fengslende detektivhistorie må kunne sies å være av ypperste klasse. En fargerik reise tilbake til Senantikken. En gjennomgripende revidering av hva islam er, og dens krybbe.
På 500-tallet var Midtøsten delt mellom to mektige imperier, Perserriket og Romerriket. Et hundre år senere var det ene riket riket, fullstendig utradert. Mens det andre syntes å ligge for døden.
Bare i løpet av noen ti-år erobret araberne enorme landområder og la de to tidligere stormaktene i ryggen. - En veltning som ledet til slutten på antikken.
Romanen forteller historien om hvordan dette skjedde. Dramaet utspiller seg i området mellom Konstantinopel og den arabiske ørken. Vi møter brutale herskere. Nådeløse regionsstiftere. Men også kunnskapsrike lærde og milde konger.
Holland spenner opp bakteppet for islams fremvekst. Og splittelsen mellom jødedom og kristendom.
En strålende tour de force om en høyaktuell historiefortelling som berører mange av vår tids største konfliktsspørsmål.
Skrevet med nervepirrende fortellerkunst med blodsprutende følge av tyranner, keiserinner, nymfomane, visjonære profeter.
Trenger du da, mer?
Ikke undertegnede som anser bokens vekt verdt Gull!
Lagt inn av heartart kl. 08:25 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Sandmannen" av Lars Kepler
Sandmannen
Lars Kepler
Cappelen Damm
Kriminalroman/thriller
485 sider.
Oversatt av Henning J. Gundersen
Jeg blir alltid mildt sagt kritisk til forventninger om en kommende bok. Når de superlative ordene brøyter veien.
Jovisst ble jeg betatt av Hypnotisøren i 2009. Livredd var jeg lenge. I sum var boken en grøsser. Akkurat den samme formelen eller disposisjonen om du vil. Er brukt på alle fire. Og jeg gikk trett etter Ildvitnet. Jeg har lest alle bøkene, men ser rett og slett intet nytt. Bøkene preges av brutalitet fysisk og det verste. Psykisk tortur. Som ildvitnet bruker også paret denne gang institusjoner som arena. Og ja. Det var nervepirrende de første 50 sidene. Men også da minnet sykehuset om enn annen bok. Nemlig Theorins Sankta Psyko (2012 i Norge). Selvfølgelig er det vinter. Slik i Hypnotisøren. Det nye er at man beveger seg inn i Østblokklandenes forgagne korridorer.
Det eneste jeg kan si er at ekteparet har et godt språk. Og ja, hvis du ikke er så kritisk som meg, så får du spenningen din. Vel og merke et alldeles urealistisk plott...
Utdrag: En kald vinternatt i Stockholm blir en ung mann funnet gående på en jernbanebro. Han har legionærsyken og er sterkt nedkjølt. På sykehuset blir det oppaget at mannen ble erklært død, for syv år siden. Han var et av en seriemorders siste ofre. Seriemorderen Walter Jurek, bak lås og slå. Dømt til psykiatrisk rettspleie inkludert total isolasjon av etterforsker Joona Linna. Det er et mysterium hvor den unge mannen har oppholdt seg i disse årene.. Hans vitnesbyrd leder til at saken må gjenopptas da han ikke var alene. Men forsvant sammen med sin yngre søster.
Eneste innfallsport er Jurek.
Lagt inn av heartart kl. 07:06 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 16. mars 2013
"Den fortrolige" av Helene Gremillion
Den fortrolige
Helene Gremillon
Roman
Aschehoug, 2013.
For meg er hver eneste bok unik. Den skal ikke sammenlignes. Uansett forfatter, andre utgivelser fofatteren har gitt oss. Det handler om mitt møte med en bok.
Noen bøker leser du. Andre nyter du. En forfatter sa en gang at hun kun leste fem sider hver dag. - Dette var dagens nytelse, som en konfekt..
Hendelsen tar til, rett før 2. Verdenskrig. I en liten landsby utenfor Paris, L'escalier. Enebarnet, 19 år gamle Mary lever et rikt liv i sine enkle kår. Foreldrene sine øyesten. Som øser av sin kjærlighet. Det er det de kan
gi henne. Hun har et talent for maling. Og hun er vakker. Man legger merke til henne. En dag møter hun den ti år eldre fru M. Hun er vakker, lykkelig gift og rik. Disse to får en uvanlig konktakt.
Jeg har ikke lyst til å si mer om handlingen. For jeg vil ikke stjele eller frata noe fra deg, kjære leser.
Men, boken er en debutroman som ble gitt ut i Frankrike i 2010. Handlingen spenner over et tidsrom på 35 år. Det som slo meg med en eneste gang var det modne språket. Et mesterlig grep av forfatteren. For ikke å nevne den historiske presisjonen. Og spenningen.
I 1975 får forlagsredaktøren Camille en mengde kondolansebrev etter morens død. Blant dem, en tykk konvolutt fra en anonym avsender. Og hver eneste tirsdag fremover mottar hun en helt lik konvolutt. Litt etter litt forstår hun omsider at hvert av brevene er et nytt kapittel i en historie. Langsomt åpner tirsdagsbrevene en erkjennelse. En hemmelighet som angår henne selv.
Brevene
"Jeg har alltid ment at hemmeligheter bør dø med dem som har båret dem". - "De tenker sikkert at jeg svikter min egen overbevisning siden jeg forteller Dem, Dette, men til Dem
må jeg si alt."
...................
Camille står gråblek foran speilet, "Jeg så meg selv lukke øynene og hørte meg selv si: "Ta det rolig, hør her, det er bare en roman." Men da jeg fikk roet meg, skjønte jeg at jeg var redd."
Boken gis for tiden ut i 21 land. Helene Gremillon ble nominert til "Prix de Goncourt".
Den er så vakkert skrevet, full av romantikk og helt uventede vendinger. Aldeles fantastisk, denne!
Lagt inn av heartart kl. 08:52 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Korsbæreren" av Tom Kristensen
Korsbæreren
Tom Kristensen
Utgivelsesår: 2012
Krim
Aschehoug forlag
Kjære forfatter!
Jeg trodde ikke det var mulig!.
Men, nå har du overgått deg selv!
Hans siste utgivelse anbefales - Varmt. Dette er ikke bare krim. Men kvalitetskrim. For et arbeid som må ligge bak.
Lagt inn av heartart kl. 08:48 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Statsminister Fahr & sønn. Barna som forsvant." av Lars Joachim Grimstad
Statsminister Fahr & sønn. Barna som forsvant
Lars Joachim Grimstad
Utgivelsesår: 2012
Aschehoug Forlag
Boken er elegant. Men, mest av alt morsom og spennende.
Helt umulig å legge i fra seg!
Så nå er du godmodig advart kjære leser.
Forfatteren er debutant! Og, dette er lovende. Du kommer ikke bare til å vente, men - lengte - etter neste bok.
Lagt inn av heartart kl. 08:44 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Død sjel" av Birger Baug
Død sjel
Birger Baug
Utgivelsesår: 2012
Aschehoug Forlag
Vi er heldige som kan velge i et stort utvalg. Utallige bøker nå, har gjort inntrykk. Satt i gang tankeprosesser!
Faren er at noen får ikke den oppmersomhet jeg mener de skulle hatt. Birger Baug er en som jeg mener du bør bli kjent med. Jeg skriver aldri om noen før boken er lest. Forfatteren er en av de jeg ser etter hver gang forlagets bøker for neste år presenteres. Alle Baugs tre bøker er lest. Og ikke en eneste side for mye. 492 sider.
Bøkene omhandler sjefsetterforsker Kristine Holm og Halvor Heming. Men det finnes flere etterforskere i persongalleriet.
Om denne boken slår an internasjonalt ville ikke det forundre meg. For dette er av internasjonalt format.
Språket er solid. Usedvanlig godt med øyne for det viktigste for den enkelte!
Bok nr 3. Handler om et bestialsk drap i Oslos mest eksklusive designforretning. Hvem kan stå bak? Handlinger som hverken PST, E-tjenesten eller politiet ikke råder over.
Mer vil jeg ikke si om handlingen.
Terningkast: 5 - 6.
Lagt inn av heartart kl. 08:41 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"En norsk spion" av Aslak Nore
En norsk spion
Aslak Nore
Utgivelsesår: 2012
Aschehoug Forlag
Den beste krim jeg har lest i 2012, eller noensinne.
Fengslende handling som topper seg til siste side. Forfatterens språk er briljant. Skildrende. Konsist. Nøyaktig. Det ligger særdeles grundig research bak. Du føler at du er til stede. Helt tilstede i handlingen. Til tider skrekkgru fryd. Våger du å lese mer... Ja. For hvordan kan dette ende. En høyst tidsaktuell bok. Autentisk, ren og ekte. Tror ikke det er mulig å gjøre en krim bedre. Gratulerer så mye med din tredje, dog første krimbok. Tipper vi har årets (2012) bestselger her. Måtte mange land få øynene opp for dette talentet av formidling. Skal du kjøpe bare en krim, er valget lett!
Lagt inn av heartart kl. 08:35 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Nærmere høst" av Marianne Kaurin
Nærmere høst
Marianne Kaurin
Utgivelsesår: 2012
Aschehoug Forlag
I mitt møte med alt. Sjekker jeg ingenting i forkant. Å møte noen eller noe med åpent sinn er mest ærlig - for meg!
Så også denne boken av Marianne Kaurin - Nærmere Høst. Skjønnlitteratur. Ungdomsroman.
Boken ble lest over tid. Vi befinner oss i Oslo og på Grunerløkka. Tiden tar oss tilbake til 1942. Det er senhøst. Snart skal marka ikles snø. Vi møter Ilse, nummer to i en søskenflokk på tre. Tenåring. Hun har en date med Hermann som går i samme klasse som henne, og som bor sammen med sine foreldre, i en leilighet i samme oppgang og etasje. De skal på kino i lag. Hermann har kjøpt billetter. Hermann som hun, Ilse har tilbrakt hver ledige stund med hele sommeren.
Tidsperspektivet spenner over knapt et år, i tid.
Dette er en uhyre viktig bok til ungdommen. Forfatteren skriver med dyp innsikt i en ungdoms sinn. Hun skriver realistisk. Akkurat som hun taler til ungdommen. Språket er lett. Skildrende. Symbolsk. Nesten diktende, poetisk. Og, dette er viktig. For dette taler til ungdommen. En uhyggelig tid. Hvor tilfeldighetene kan råde med uante konsekvenser.. Boken gir berikende, verdifull informasjon. I en vakker innpakning fra omslaget til Helene Brox fra side en til siste side.
- At forfatteren er så ung, og at dette er hennes debut skal vi være takknemlige for. For det kan knapt gjøres bedre.
Skal du gi en gave til ungdommen. Er dette et desidert godt valg!!
Lagt inn av heartart kl. 08:31 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
fredag 15. mars 2013
"Den andre siden av gleden" av Cere Prince Halverson
Den andre siden av gleden
Cere Prince Halverson
Sjanger Roman
Oversatt fra engelsk av Kirsti Øvergård.
Bazar Forlag
2013
Romanen er forfatterens andre. Hun er bosatt i California med mann og barn.
Noen ganger må man gi slipp på det kjæreste man har, for å beholde det.
Du verden for en bok. Jeg trodde ikke det var mulig. Den er trist, sår, glad og klok.
Halverson maler et nydelig bilde av en smålandsby og et intimt familiedrama.
Nyanserte karakterer og mangelen på klisjeer gjør dette til en debutvinner.
En gripende roman om en stemors kjærlighet.
Samboeren forulykker. Med ett får hun omsorgsretten til to små barn, som elsker hverandre inderlig.
En dag kommer barnas foreldre for å overta de. Hun bor på et annet kontinent.
Denne boka anbefaler jeg på det aller varmeste!
Lagt inn av heartart kl. 14:55 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
onsdag 13. mars 2013
"Vredens tid" av Stefan Tegenfalk
Vredens tid
Stefan Tegenfalk
Sjanger: Kriminalroman
429 sider
Oversatt fra svensk av, Arve Torkildsen
Bazar Forlag
2013
Boken kom ut i Sverige i 2009, og er forfatterens debut. Den er nr. 1 i en planlagt trilogi.
Jovisst er boken både spennende på mange parallele plan. Historien er også humoristisk. Sammensatt og intens. Den ble veldig godt mottatt i Sverige!
"Hjernen hos et voksent menneske anses å være det mest komplekse naturen har skapt. Den inneholder mer enn hundre milliarder nerveceller som via elektriske impulser, kjemiske hormonsignaler og ved å styre blodomløpet, kontrollerer og koordinerer kroppens funksjoner, blodtrykk, væskebalanse og kroppstemperatur. Dessuten styrer den våre mentale funksjoner som intellekt, følelser og evne til å lære."
"Jo mer mennesket forsker på hjernen, desto mindre vet det prosentuelt om dens egenskaper".
David H. Ingvar (1924 - 2000).
Den erfarne politietterforskeren Walter Crøhn, med en tjenestetid på tredve år, og hans purunge kollega Jonna de Brugge, står overfor et mystisk drap. Under en taxi tur tar en velansett dommer, livet av sjåføren. Da han komfronteres overfor dette, stiller han seg like utenforstående til handlingen som andre. Han klarer ikke å huske eller forklare dette. Like etter dreper en mamma sitt eget barn. - En tenåringsdatter under en krangel. Heller ikke hun klarer å forklare hvorfor hun ble så rasende, og til de grader mistet kontrollen. Da et tredje og like uforklarlig drap skjer, blir det naturlig å lete etter forbindelser mellom ofrene og gjerningspersonene.
Saken har tråder tilbake til en bilulykke noen år tidligere samt til det svenske rettsapparatet. Men, det er krefter i politiet som ikke ønsker en oppklaring. Etterforskerne blir tatt av saken, da de finner ledetråder som er høyst uventede  og skremmende. - Den kommer helt uten kontroll. Livet til etterforskerne står i reell fare.
Boken er et solid håndverk av en lovende forfatter. Plottet er optimalt. -  Frykten . puster deg i ryggen. Ingen bok for sarte sjeler.
Anbefales på det varmeste!!
Lagt inn av heartart kl. 11:37 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
mandag 11. mars 2013
"Reisen til Bella Coola" av Kari Nygård
Reisen til Bella Coola
Kari Nygård
Sjanger: Roman
379 sider
Aschehoug Forlag
2013
Denne boken har jeg hatt liggende en god stund. Jeg har lest den en gang, og er godt i gang med å lese den på ny. Så bra var den. Dette er en roman om sorg - utvandring - kjærlighet.
Men også tidløst om tap og frigjøring. Kjærlighet på tvers av klasseskiller og kontinenter.
Forfatteren Kari Nygård, er født i 1971 på Tynset. Nå bor hun i Haugesund. Hun har hovedfag i nordisk litteratur fra NTNU, og jobber som lærer. Hun debuterer med denne romanen.
Historien tar til i 1890 årene. Vi blir kjent med to unge gutter fra Stavanger, som flytter til Kristiania for å studere. På en annen kant av landet blir vi kjent med det unge nygifte paret i en liten bygd i Østerdalen, som får en liten datter. - De livnærer seg på et gårdsbruk, i storfamilien.
Året er 1892. Ingrid står ved rekka på Amerikabåten SS Majestetic. Idet hun ser fastlandet forsvinne, forlater hun for alltid livet i den lille hjembygda i Østerdalen. Hun reiser sammen med ektefellen Esten. De har sammen tatt beslutningen om oppbrudd, men har helt ulike forventninger til den nye verden. På reisen over Atlanterhavet møter Ingrid prestesønnen Andreas fra Stavanger, som i likhet med henne rømmer fra dyp sorg. Det vokser frem et sterkt og uventet fellesskap i mellom dem.
Denne romanen er særdeles godt skrevet. Språket er mangfoldig og flyter lett. Forfatteren må ha jobbet grundig med research. Dette er historie, kultur favnet med en egen stemning. Persongalleriet er interessant og troverdig. Jeg tror du vil glede deg til å komme hjem til den. En imponerende debut, Kari Nygård!!
Lagt inn av heartart kl. 13:52 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
søndag 10. mars 2013
"Søvnen og døden" av A. J. Kazinski
Søvnen og døden
A. J. Kazinski
Kriminalroman
Gyldendal Norsk Forlag
509 sider
Oversatt fra dansk av Elisabeth Bjørnson (M.N.O.F)
Dette er den andre romanen om gisselforhandler Niels Benzon.
Den første kom i 2011, og het Den siste gode mann.
Denne boken har jeg ikke lest.
Handlingen tar til seint søndags kveld. Det er 12 juni, i København. Niels Benzon blir oppringt hjemme,  da en kvinne truer med å hoppe fra en bro i Dybbølsbro i København.. Han forsøker etter beste evne å snakke henne ut av det. Han lykkes dessverre ikke.Og der ligger hun. Midt på skinnene. Bakhodet er knust, og en kryptisk beskjed på hånden.
Hvem er hun. og hva fikk henne til å hoppe?
Til rettsmedisineren sin store overraskelse, ser han under obduksjonen at kvinnen har vært druknet..
Det går opp for Niels Bengtzon at kvinnen ikke er psykisk syk, men en solodanser ved Den Kongelige Ballett. Det viser seg at hun har vært savnet i to døgn.
Slik som dette, fortsetter et åtte dagers crescendo av et tidsløp. Historien byr på overaskelser uten like. Forrykende, nesten for sterkt. Du vil med skrekkblandet  følelse lese side etter side,  for hvordan kan og vil dette ende..Med andre ord, gjennomtenkt og et godt plott.
Slutten er høyst overraskende.
Språket og oversettelsen er god! Boken er inndelt i fire deler. Flestparten av underkapitlene er korte. Vi følger tre forskjellige personer. En jente innlagt på et psykiatrisk sykehus. Politiet. Og en tredje person.
Boken fortjener betegnelsen - Paigeturner. En hårfin balanse mellom liv og søken, sjel og sorg, spenning eller nervepirrende, men helt uten å miste bakkekontakten.
Allikevel er jeg litt betenkt om realismen i dette..   Da boken omfatter livets store meta spørsmål.
Den fortjener terning: 5.
Forfatterne heter Anders Rønnov Klarlund og Jacob Weinreich. Den første er også filminstruktør. Sammen er de A.J. Kazinski. Boken er oversatt til 20 språk.
Lagt inn av heartart kl. 16:34 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 9. mars 2013
"Marco-Effekten" av Jussi Adler-Olsen
Marco-Effekten
Jussi Adler-Olsen
kriminalroman/thriller.
Aschehoug forlag.
559 sider.
Oversatt av Elisabeth Bjørnson og Øyvind Reisegg.
2013
Da er 5. bok av den danske forfatteren på plass i landet vårt. Jeg ble veldig sjarmert av første bok og nyetableringen av avd Q. Det var Ahsad som var årsaken til det. Og Carl. For hvem ansetter vaskeassistenten?
... Marco er en 15 år gammel gutt.
Verdens kjedeligste dag kalte en avis den 11. april i 1954. For Marco fantes det neppe en verre dag! Denne dagen ble hans onkel Zola født. - En kald, kynisk mann som årtier senere skulle drive direkte utbytting! Jeg sier ikke mer.
Marco er en usedvanlig begavet gutt. Han er sulten på kunnskap, og står utenfor skolen og følger med på undervisningen. Men han kan ikke ta del i den. Hvorfor vil du finne ut.
Marco er uredd. Familien vil gjøre han til krøpling. Og da ser gutten ingen annen utvei enn å komme seg langt vekk.
Noen måneder etter flukten konfronteres han av en plakat av en mann som er savnet. En mann Marco så i sitt eget nabolag. Fortiden innhenter han.
Med ett kjemper han for sitt eget liv.
Hvordan dette knytter teamet til avdelingen til Q, vil du kunne lese.
En alvorlig gammel sak åpenbares.
Denne boken er omfattende i sin historie og har mange sider. Men ikke en eneste side er overflødig. For forfatteren skriver med et intenst driv, og han holder deg i sin hånd med sin totale uforutsigbarhet. - Språket er med andre ord briljant og underholdende.
Spørs om ikke denne boken er like god som Kepler og Nesbø. Det venter å se.
I tillegg er boken rørende. Kan det gjøres bedre? Neppe ...!
Lagt inn av heartart kl. 10:05 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 7. mars 2013
"Operasjon tordensky; Operasjon mørkemann" av Jørn Lier Horst og Hans Jørgen Sandnes
Jørn Lier Horst
Hans Jørgen Sandnes
Operasjon tordensky; Operasjon mørkemann
Detektivbyrå 2.
Gyldendal Norsk Forlag
Dette er en foreløpig omtale av en helt ny serie for våre minste. Serien er beregnet på barn i alderen 6-9 år. Bøkene er på litt over 100 sider. Med store gode, enkle tegninger i form av forklaring og illustrasjoner. Dette er veldig viktig for barn. Det så jeg da jeg leste med et barn på 7 år.
Skriften er i formskrift med passe lange setninger og uten altfor vanskelige ord.
Det er en fantastisk (intet mindre) serie som etterforsker og forfatter Jørn Lier Horst og illustratør Hans Jørgen Sandnes, har laget!
Møt lekekameratene Tiril og Oliver og sporhunden Åtto. De er detektivbyrå 2. De holder til i Elvestad.
Historiene er ikke altfor skumle heller, slik at barna får mareritt.
Men de er spennende og engasjerende. Med råd og tips til den lille leseren.
Boken er etter min erfaring inndelt i akkurat passe store kapitler. 13 og 14 kapitler.
Jeg er imponert!
Lagt inn av heartart kl. 07:04 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
"Engler i vann" av Mons Kallentoft
Engler i vann
Mons Kallentoft
Kriminalroman
431 sider
Gyldendal Norsk Forlag.
2013
Hvem er englene? for første gang gir forfatteren ut bok på Gyldendal Norsk Forlag. Og vi kan glede oss, for dette er første bok i en ny serie om de fire elementer. Fra før har forfatteren gitt ut fem bøker, i en annen serie. - Om årstidene. Midtvinterblod, Sommerdøden, Høstoffer, Vårlik, Den femte årstiden i tidsrommet 2008 - 2012 (Schibsted). Det er ikke uten grunn at hans bøker er utgitt i 26 språk.
Malin Fors er sær, ordentlig, intuitiv og intelligent. Besatt. Stadig på flukt fra seg selv. Etterforskningen tvinger henne å konfrontere sine egne plager eller demoner om du vil. Hun elsker Tequilla som hun svelger ned med øl. Lysten til å la alkoholen viske ut virkeligheten er sterkere enn noen gang. Men, de døde sin stemme lar henne ikke være i fred og hun vet at hun ikke kan svikte.
Det er onsdag. Det er september. Vi befinner oss i Linkøping. - I de finere nabolagene. Et ektepar er funnet død i boblebadet sitt. Deres fem år gamle adoptivdatter Ella, er sporløst forsvunnet. Søket etter den lille jenta blir intensivt. Og Malin samt hennes etterforskere blir dratt inn i en situasjon der grensene blir utydelige. Mellom de døde og levende. - Mellom det gode og det vonde.
Malin Fors har hatt hovedrollen i alle forfatterens utgivelser som er nevnt. Hun er en av de mest interessante krimetterforskere i svensk kriminallitteratur.
Forfatteren har et språk han er helt alene om.
Boken er elegant ført i pennen; Med sin eleganse, velskrevet og uvanlig spennende!
Lagt inn av heartart kl. 05:44 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
mandag 4. mars 2013
"Den beste sommeren" av Emilia og Monika Polbratek
Den beste sommeren
Emilia og Monika Polbratek
Sakprosa
140 sider
Gyldendal Norsk Forlag
2013.
Vi følger en familie knapt et halvt år.
Emilia Pobraltek er 14 år. I fjor fikk den lille familien den tristeste av alle beskjeder. Emilias lillesøster, Natalia har ikke lenge igjen. For legene klarer ikke å helbrede sykdommen hennes. Hun hadde uhelbredelig bløtvevskreft og en svulst som bare vokste. Foreldrene er sønderknuste! Emilia og. Det er da hun kommer på ideen om å få gjøre det beste ut av tiden de har i lag. Hun skriver til Aftenpostens SiD spalte.
Verdens beste sommerjobb. - Uten betaling, men en jobb som inkluderer masse lykke, glede og latter. "Som alt annet vil det ta slutt, men det vil bli den beste sommeren i mitt liv". Skrev hun. Denne historien får VG greie på, og følger opp med en flott reportasje av søsknene. Og Emilia fører blogg. Det lar ikke vente på seg, reaksjonene.
Fremmede folk åpner hjertene sine. Ja lommebøkene også for å bidra til å gjøre et barns korte liv på jord, best mulig.
Boka er vakker. Med historien, bildene. Ja, det er nærmest en minnebok til en engel. Den er vakkert illustrert med sommerfugler. Med sarte rosa og lyseblå ark.
Emilia Polbratek ble nominert til Årets navn i VG før jul i fjor.
Kjøp denne boka og støtt en god sak. For deler av bokinntekter vil gå til organisasjonen JA til lindrende enhet og omsorg for barn.
Kjøp den fordi den er enestående vakker i sitt alt. Den er en gave til livet. Ja, om kjærlighet til hverandre. Om å ta vare på tiden.!
La den ligge fremme.
Lagt inn av heartart kl. 15:10 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
søndag 3. mars 2013
"De sørgende" av Håkan Nesser
DE SØRGENDE
Håkan Nesser
Kriminalroman
Gyldendal Norsk Forlag
389 sider
2013
Dette er forfatterens 22. roman oversatt til norsk. Vi snakker om en kjær forfatter. Dette er hans siste krim om politibetjent Gunnar Barbarotti.
Dette skulle bli en helt spesiell dag for politibetjent Gunnar Barbarotti. Det er den 29. april.
Hva som skjer vil jeg ikke stjele i fra deg kjære leser.
...
I august 2007 setter Arnold Morinder seg på mopeden sin for å kjøre en tur. Siden er det ingen som har sett han. De fleste går med mistanke om at han er utsatt for en forbrytelse, da hans samboer, Ellen Bjarnebo, tidligere er dømt for mord.
Dette er en Old Case sak. Politioverbetjent Asunander skal pensjonere seg om ca to måneder.
Det har plaget han, at saken om Morinder aldri har blitt oppklart, så han setter Barotti på saken. Samtidig pågår det
etterforskning av en sak der en politiker er forgiftet. Kollega Eva Backmann etterforsker den.
Få skriver så stemningsfullt som Nesser. Vi høster godt av hans lange forfatterskap. Ikke en setning eller ord kan være overflødig. Han skriver brilliant. Og du blir nok overrasket stadig vekk underveis i historien. Men selve kluet må du vente helt til siste side før du får kjennskap til hva som hendte.
Dette er faktisk også en bok om sorg i to faser. En, som nettopp er rammet. Og en annen son har måttet lære seg å leve med sin. Den gamle politisaken som viser seg å være to, kunne nok ha vært håndtert bedre. Barbarotti må ut på en reise gjennom Sverige.
Kymlinge: Finnes ikke på kartet.
Jeg ville ikke at boken skulle ta slutt. Når den gjorde det, ble jeg veldig overrasket.
Anbefales på det varmeste. Intet å trekke i fra!
Lagt inn av heartart kl. 13:13 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Nyere innlegg Eldre innlegg Startsiden
Abonner på: Innlegg (Atom)
Populære innlegg
"Jeg lar deg gå" av Clare Mackintosh
Jeg lar deg gå Clare Mackintosh Krim 384 sider Oversatt av Ulrik Farestad Cappelen Damm 2016 Clare Mackintosh er frilansjournalist...
"Brenn meg en sol" av Christoffer Carlsson
Brenn meg en sol Christoffer Carlsson Krim 432 sider Oversatt fra svensk av Inge Ulrik Gundersen Gyldendal Norsk Forlag 2022 Christoffer Car...
"Mitt liv som middels langrennsløper" av Thor Gotaas
Mitt liv som middels langrennsløper Thor Gotaas Dokumentar 352 sider Gyldendal Norsk Forlag 2016 Thor Gotaas (f. 1965) er folkloris...
"Gutten på toppen av fjellet" av John Boyne
Gutten på toppen av fjellet John Boyne Ungdomsroman 224 sider Oversatt av Rune R. Moen Fontini Forlag 2016 John Boyne er født i Ir...
"Reisen til øya" av Elin Hilderbrand
Reisen til øya Elin Hilderbrand Roman 495 sider Oversatt til norsk av Helene Limås Apropos forlag 2015 Elin Hilderbrand bor i dag ...
"Dustedagboka 4" av Rachel Renée Russell
Dustedagboka 4 nedtegnelser fra en elegant isprinsesse - NOT! Rachel Renée Russell Oversetter: Vera Micaelsen Sider: 351 Kagge 2013 ...
Bloggarkiv
►  2022 (7)
►  juli (1)
►  juni (1)
►  mai (1)
►  april (1)
►  mars (1)
►  februar (1)
►  januar (1)
►  2021 (21)
►  desember (3)
►  november (1)
►  oktober (1)
►  september (1)
►  august (1)
►  juli (2)
►  juni (2)
►  mai (2)
►  april (2)
►  mars (2)
►  februar (2)
►  januar (2)
►  2020 (48)
►  desember (2)
►  november (4)
►  oktober (5)
►  september (5)
►  august (3)
►  juli (2)
►  juni (3)
►  mai (4)
►  april (5)
►  mars (5)
►  februar (5)
►  januar (5)
►  2019 (70)
►  desember (7)
►  november (6)
►  oktober (5)
►  september (5)
►  august (4)
►  juli (4)
►  juni (5)
►  mai (6)
►  april (6)
►  mars (7)
►  februar (7)
►  januar (8)
►  2018 (87)
►  desember (7)
►  november (10)
►  oktober (9)
►  september (6)
►  august (8)
►  juli (5)
►  juni (7)
►  mai (6)
►  april (7)
►  mars (7)
►  februar (7)
►  januar (8)
►  2017 (99)
►  desember (9)
►  november (11)
►  oktober (8)
►  september (6)
►  august (4)
►  juli (6)
►  juni (9)
►  mai (9)
►  april (9)
►  mars (8)
►  februar (9)
►  januar (11)
►  2016 (127)
►  desember (11)
►  november (7)
►  oktober (13)
►  september (10)
►  august (4)
►  juli (7)
►  juni (10)
►  mai (14)
►  april (11)
►  mars (14)
►  februar (11)
►  januar (15)
►  2015 (168)
►  desember (14)
►  november (13)
►  oktober (15)
►  september (16)
►  august (11)
►  juli (15)
►  juni (15)
►  mai (15)
►  april (15)
►  mars (15)
►  februar (11)
►  januar (13)
►  2014 (172)
►  desember (16)
►  november (13)
►  oktober (20)
►  september (19)
►  august (9)
►  juli (9)
►  juni (13)
►  mai (14)
►  april (19)
►  mars (16)
►  februar (13)
►  januar (11)
▼  2013 (132)
►  desember (11)
►  november (15)
►  oktober (8)
►  september (20)
►  august (4)
►  juli (3)
►  juni (9)
►  mai (12)
►  april (5)
▼  mars (20)
"Åstedet" av Jodi Picoult
"Hvit panter" av Øystein Wiik
"Flink pike" av Gillian Flynn
"I skyggen av sverdet" av Tom Holland
"Sandmannen" av Lars Kepler
"Den fortrolige" av Helene Gremillion
"Korsbæreren" av Tom Kristensen
"Statsminister Fahr & sønn. Barna som forsvant." a...
"Død sjel" av Birger Baug
"En norsk spion" av Aslak Nore
"Nærmere høst" av Marianne Kaurin
"Den andre siden av gleden" av Cere Prince Halverson
"Vredens tid" av Stefan Tegenfalk
"Reisen til Bella Coola" av Kari Nygård
"Søvnen og døden" av A. J. Kazinski
"Marco-Effekten" av Jussi Adler-Olsen
"Operasjon tordensky; Operasjon mørkemann" av Jørn...
"Engler i vann" av Mons Kallentoft
"Den beste sommeren" av Emilia og Monika Polbratek
"De sørgende" av Håkan Nesser
►  februar (16)
►  januar (9)
Om meg
heartart
Vis hele profilen min
Vannmerke-tema. Drevet av Blogger.